Virallinen lehti nro C 104 , 06/04/1998 s. 0151



B4-0291, 0292, 0301, 0302, 0307, 0308 ja 0317/98 Päätöslauselma Alzheimerin taudista Euroopan parlamentti, joka - ottaa huomioon 17. huhtikuuta 1996 antamansa päätöslauselman Alzheimerin taudista ja kognitiivisten toimintojen häiriöiden ehkäisemisestä iäkkäillä henkilöillä ((EYVL C 141, 13.5.1996, s. 129.)), - ottaa huomioon EY:n perustamissopimuksen 129 artiklan (Kansanterveys), sellaisena kuin se on muutettuna Amsterdamin sopimuksella; vaikka mainitussa artiklassa ei lujitetakaan unionin toimivaltaa tällä alalla toivottavassa määrin, siinä määrätään kuitenkin, että kaikkien yhteisön politiikkojen ja toimintojen määrittelyssä ja toteuttamisessa varmistetaan ihmisten terveyden korkeatasoinen suojelu, - ottaa huomioon komission ehdotuksen tutkimuksen ja teknologisen kehittämisen viidenneksi puiteohjelmaksi (1998 - 2002), johon sisältyy elämänlaadun ja biologisten voimavarojen aihealueeseen kuuluva väestön ikääntymistä koskeva avaintoiminta, jolla on yleisenä tarkoituksena edistää iäkkäiden ihmisten terveyttä ja riippumattomuutta ja jossa viitataan nimenomaan Alzheimerin tautiin, A. ottaa huomioon, että Euroopan unionin väestön asteittainen ikääntyminen ja keskimääräisen eliniän pidentyminen johtavat ikääntymiseen liittyvien sairauksien kuten Alzheimerin taudin ja siihen liittyvien oireyhtymien lisääntymiseen, B. ottaa huomioon jäsenvaltioissa peräti viiteen miljoonaan perheeseen päivittäin kohdistuvat sanoin kuvaamattoman raskaat henkiset, psykologiset ja taloudelliset kärsimykset, C. katsoo, että niiden hankkeiden suuri määrä, joita sairaita ja heidän perheitään Euroopassa edustavat järjestöt esittävät komissiolle vuosittain Alzheimerin taudin torjumista koskevien toimien puitteissa, on osoituksena siitä, että tästä kauhistuttavasta sairaudesta on tullut kaikissa jäsenvaltioissa todellinen yhteiskunnallis-taloudellinen ongelma; 1. Valittaa, että komissio ja jäsenvaltiot eivät kummatkaan ole vastanneet parlamentin pyyntöihin vauhdittaa tämän nopeasti lisääntyvän sairauden vastaisia toimia; 2. Valittaa erityisesti sitä, että komissio ei ole vielä käynnistänyt Alzheimerin taudin ja muiden neurodegeneratiivisten sairauksien torjumista koskevaa toimintaohjelmaa, joka yhtäältä antaisi sysäyksen eurooppalaiselle tutkimukselle ja toisaalta koordinoisi jäsenvaltioissa toteutettuja toimenpiteitä, 3. Toistaa kiireellisen pyyntönsä, että komissio esittää tulevan kansanterveyttä koskevan tiedonantonsa yhteydessä erityisesti Alzheimerin taudin ja siihen liittyvien oireyhtymien torjumista koskevan toimintaohjelman, kuten edellä mainitussa 17. huhtikuuta 1996 annetussa päätöslauselmassa esitettiin; 4. Korostaa tällä alalla tehtävän tutkimuksen merkitystä väestön ikääntymisen ja Alzheimer-potilaiden määrän jatkuvan kasvun vuoksi ja viittaa tämän yhteydessä tutkimuksen ja teknologisen kehittämisen viidennen puiteohjelman avaintoimintaan; 5. Muistuttaa komissiota siitä, että muita sairauksia, kuten saasteperäisiä sairauksia, harvinaisia sairauksia ja loukkaantumisesta aiheutuvia sairauksia, koskevien toimintaohjelmien täytäntöönpanemiseksi on myönnetty yhteisön rahoitustukea, ja pyytää tämän vuoksi samojen perusteiden soveltamista Alzheimerin tautiin; 6. Pyytää komissiota tutkimaan Alzheimerin taudin sosiaalisia ja taloudellisia vaikutuksia unionissa ja välittämään tutkimuksen tulokset Euroopan parlamentille samanaikaisesti edellä mainitun toimintaohjelman kanssa; 7. Kehottaa puhemiestään välittämään tämän päätöslauselman komissiolle, neuvostolle ja jäsenvaltioiden hallituksille.